ANDREW WOMMACK EVANKELIUMIN ÄÄRELLÄ
Parempi tapa rukoilla. Osa 2/25
Tervetuloa kuulemaan opetusta -
Jumalan armosta ja rakkaudesta, joihin ei liity mitään ehtoja.
Tänä vuonna on Charis-raamattu- koulun 20-vuotisjuhlavuosi.
Ole hyvä, Andrew.
Tervetuloa evankeliumin äärelle!
Jatkan opetusta paremmasta tavasta rukoilla.
Aloitin sarjan viime viikolla. Sarja jatkuu useita viikkoja.
Aiheesta on suomen kielellä kirja "Tie toimivaan rukoukseen".
Sarja on saatavana myös CD- ja DVD-levyillä.
Eilen kerroin, että Jeesus alkoi opettaa rukouksesta Matt. 6:ssa.
Hän sanoi, että älkää olko kuin ulko- kullatut, jotka rukoilevat mielellään.
Hän alkoi vastustaa aikansa uskonnollista järjestelmää, -
joka korosti rukousta, mutta se ei ollut todellista yhteyttä Jumalaan.
Jos keskustelet niin, ettei kukaan kuuntele, -
se ei ole keskustelu. Se on yksinpuhetta.
Ikävä sanoa, mutta monet harrastavat rukoillessaan sitä.
He sanovat rukoilevansa, mutta rukous on yhteyttä Jumalan kanssa.
Se on suhde Jumalaan.
Monet ovat alentaneet sen pelkäksi uskonnolliseksi harjoitukseksi.
Se tyynnyttää omantunnon mutta se ei ole todellista yhteyttä Herraan.
Kun Jeesus alkoi opettaa rukouksesta, Hän sanoi ensin Matt. 6:5:ssä: -
"Ja kun rukoilette, älkää olko niinkuin ulkokullatut; -
sillä he mielellään seisovat ja rukoilevat synagoogissa -
ja katujen kulmissa, että ihmiset heidät näkisivät.
Totisesti minä sanon teille: he ovat saaneet palkkansa.
Suurella osalla rukousta pyritään vain saamaan tunnustusta muilta ihmisiltä.
Muistan seurakunnan, jossa vartuin.
Ihmisiä pyydettiin nousemaan ja rukoilemaan.
He olivat tavallisia ihmisiä. Puhuivat kuin kaikki muutkin.
Mutta kun oli heidän vuoronsa rukoilla seurakunnassa, -
heidän puheenpartensa muuttui.
Heidän äänensä muuttui vanhahtavaksi tai pauhaavaksi.
"Nöyrrymme edessäsi anoen."
Se oli uskonnollista kieltä.
En tykkää siitä. Luulen, ettei Jumalakaan tykkää.
Sama koskee saarnaajia. Monet ovat tunnustaneet, -
että he ovat vuosien ajan selanneensa kanavan ohi -
pysähtymättä katsomaan ohjelmaani, -
koska minä en hyppele, juokse, huuda enkä intoile.
Puhun tavallisella äänellä. He ajattelivat, etten voi olla voideltu.
Heidän mielestään piti olla tietynlainen ollakseen tehokas jumalanpalvelija.
Minä en ole yhtään sellainen.
Jotkut muuttuvat yhtäkkiä, kun he ovat puhujapöntön takana -
tai kun he lukevat Raamatusta Jumalan Sanaa.
Heidän äänensä muuttuu ja he alkavat puhua kaanaan kieltä.
Pidän sellaista uskonnollisuutena.
Jotkut suuttuvat mielipiteestäni. Mutta mielestäni ei pidä muuttua.
Puhun tällä samalla äänellä ruokakaupassa ja huoltoasemalla.
Minä olen oikeasti tällainen. Olen sama televisiossa ja muualla.
Jumalanpalvelija on joku, joka puhuu ihmisten kanssa.
Jos täytyy muuttaa itseään, silloin on ulkokullattu.
Tästä Jeesus puhuu.
Älkää olko kuin ulkokullatut, jotka rukoilevat mielellään, -
jotta ihmiset heidät näkisivät.
Pidin kerran kokouksen R. W. Schambachin kanssa -
Palm Springsissä Kaliforniassa. Osa teistä muistaa hänet.
Hän puhuu tosi eläytyvästi dramaattisella äänellä.
Äitini, vaimoni ja minä kävimme syömässä hänen kanssaan.
Menimme hänen avoautollaan. Kävimme sitten jäätelöllä.
Schambach oli aivan samanlainen ravintolassa ja autolla ajaessaan.
Hän todisti ja puhui tosi dramaattisesti. Hän vain oli sellainen.
Hän ei muuttunut. Hän oli oikeasti sellainen.
Joskus ihminen on muutoin hiljainen ja säyseä, -
mutta puhujapöntössä hänestä tulee aivan eri persoona.
Tai joku on aivan tavallinen ihminen, mutta kun hän rukoilee julkisesti, -
hän alkaa yhtäkkiä puhua kaanaan kieltä ja muuta. Se on ulkokultaisuutta.
Viattomimmillaan se on uskonnollista ja pahimmillaan ulkokultaisuutta.
Kaikki eivät pidä tästä. Mutta minä seuraan Jeesuksen esimerkkiä.
Ennen kuin Hän opetti, mitä rukous on, Hän opetti, mitä rukous ei ole.
Hän vastusti uskonnollisia perinteitä. Hän sanoi jakeessa 5, -
että ihmiset rukoilevat mielellään synagogissa ja katujen kulmissa.
Muualla Jeesus puhuu kirjanoppineista ja fariseuksista, -
jotka toitottivat torvea edellään. Sitten he rukoilivat kovaäänisesti.
He palkkasivat jonkun soittamaan torvea, jotta kaikki huomaisivat, -
kun he rukoilivat. Se ei ole yhteyttä Jumalan kanssa.
Se ei ole aitoa Jumalan palvelemista. Se on uskonnollisuutta.
Tätäkin katsoo ihmisiä, jotka rukoilevat uskonnollisesti.
Tiedän, ettei tämä miellytä kaikkia. "Sama se, kunhan vain rukoilee."
On väliä, miten rukoilee. Jeesus sanoi, että on oikea ja väärä tapa rukoilla.
Älä rukoile vain saadaksesi kiitosta ihmisiltä.
Älä rukoile vanhahtavalla äänellä ja kaanaankielisin ilmauksin luullen, -
että se on jotenkin pyhää. Ole aito.
Puhu Jumalalle niin kuin puhut muille ihmisille.
Puhu Hänelle niin kuin puhuisit minulle. Ehkä kunnioittavammin.
Mutta ei tarvitse tulla eri persoonaksi tai joksikin, mikä et oikeasti ole.
Sana "ulkokullattu, tekopyhä" tarkoitti kreikassa jotakuta, -
joka piiloutuu naamarin taakse. Se liittyy kreikkalaiseen teatteriin.
Näyttelijä tuli lavalle naamari kasvoillaan.
Hän teeskenteli olevansa joku muu. Hän oli näyttelijä.
Hän ei ollut oma itsensä. Hän näytteli jotakuta.
Sitä tarkoittaa "tekopyhä", "ulkokullattu".
Jos joku yhtäkkiä muuttuu täysin erilaiseksi -
ja alkaa puhua Jumalalle sanoin, joita hän ei normaalisti käytä, -
silloin hän on tekopyhä.
En sano tätä katkerana tai vihaisena.
Tarkoitan vain, että ellemme luovu opitusta uskonnollisuudesta -
emmekä pyri aidosti kohtaamaan Jumalaa, -
emme oikeasti kommunikoi Jumalan kanssa.
Juttusilleni tulee joskus ihmisiä, jotka haluavat tehdä minuun vaikutuksen.
He kertovat kaikenlaista ja korostavat itseään, -
jotta vaikuttuisin heistä.
Arvaatteko mitä? Sillä on päinvastainen vaikutus minuun.
Tiedän, että se on vain esitystä. Se ei siunaa minua.
Pidän sellaisista ihmisistä, jotka ovat omia itsejään.
Jotkut tuttuni eivät ole kaikkein diplomaattisimmasta päästä.
He ovat suorapuheisia. Se loukkaa monia, mutta minä pidän heistä.
He sanovat mielipiteensä, ja minä kestän sen.
Se ei ole minulle ongelma. Pidän aidoista ihmisistä.
Minut esitellään kaikkein useimmin sanomalla, -
että olen samanlainen televisiossa kuin kaikkialla muuallakin.
Olen ihmetellyt, mitä sellainen esittely tarkoittaa.
Tarkoittaako se, etteivät muut ole sellaisia?
Ovatko muut puhujat sitten erilaisia puhujapöntössä ja siviilissä.
Olen kysynyt sitä. He sanovat, että näin on.
Monet vain esittävät.
Se on ensimmäinen asia, jonka Jeesus sanoi.
Älkää olko kuin ulkokullatut. Älkää rukoilko ulkokultaisesti.
Olkaa aitoja ja rehellisiä.
Puhukaa Herralle. Älkää tavoitelko ihmisten kiitosta.
Se on silloin ainoa palkka.
Taputus olalle ja kehu jäävät ainoaksi palkaksi.
Jumalalta ei saa mitään.
Pieni kehu on ainoa palkka.
Matt. 6:6:ssa sanotaan: -
"Vaan sinä, kun rukoilet, mene kammioosi ja sulje ovesi -
ja rukoile Isääsi, joka on salassa; -
ja sinun Isäsi, joka salassa näkee, maksaa sinulle."
Tätä jaetta on käytetty väärin minua vastaan.
Olin baptistiseurakunnassa. Meitä oli monta innokasta nuorta.
Kokoonnuimme aamuisin rukoilemaan yhdessä, -
ennen kuin menimme kouluun.
Nuorisopastori piti meitä uhkana. Hän ei ollut yhtään hengellinen.
Hän pelkäsi meitä.
Hän käski meidän lopettaa rukoileminen.
Kysyin häneltä: "Miksi? Millä oikeudella kiellät meitä rukoilemasta?"
Hän sanoi tämän jakeen. "Menkää kammioon.
Älkää rukoilko muiden kuullen."
Tässä ei tarkoiteta sitä. Jeesus itsekin rukoili julkisesti.
Joh. 12:ssa Hän sanoi: "Isä, kirkasta nimesi!" Niin taivaasta tuli ääni: -
"Minä olen sen kirkastanut, ja olen sen vielä kirkastava".
Jeesus rukoili ristillä: "Isä, anna heille anteeksi, -
sillä he eivät tiedä, mitä he tekevät."
Jeesus rukoili monessa kohdassa julkisesti ihmisten kuullen.
Tässä ei kielletä sitä. Korostetaan motiivia, -
ettei pidä rukoilla saadakseen kiitosta ihmisiltä.
Ei pidä rukoilla, jotta voisi kehuskella. Sitäkin esiintyy paljon.
Muistatteko aikanaan suositun -
"Voisitko rukoilla tunnin" -opetuksen?
Se levisi uskovien keskuudessa 20―30 vuotta sitten.
Siitä tuli tosi suosittu. Se perustui Isä meidän -rukoukseen Matt. 6:ssa.
Sitä verrattiin juoksurataan ja tienviittoihin.
Ensin: "Isä meidän, joka olet taivaissa. Pyhitetty olkoon Sinun nimesi."
Se oli astumista Hänen porteistaan ylistämään 20 minuutin ajan.
Sitten sanottiin: "Anna meille tänä päivänä jokapäiväinen leipämme."
Tunnin rukoushetki oli jaettu osiin, -
jossa tietty minuuttimäärä ylistettiin, esitettiin pyyntöjä -
ja pyydettiin syntejä anteeksi.
Ihmiset alkoivat noudattaa sitä ja rukoilla tunnin päivässä.
Sen kehittäjä oli Larry Lea.
Eräs hänen kumppaneistaan kiersi opettamassa -
aiheesta "Voisitko rukoilla tunnin?"
Hän kävi myös Colorado Springsissä ja vieraili toimistollani.
Esiteltyään itsensä minulle hän kysyi: "Paljonko rukoilet päivittäin?"
Kysymys tuntui minusta erikoiselta. Aloin pohtia, miksi hän kysyi sitä.
Joko hän halusi tietää arvostellakseen minua, -
etten rukoile riittävästi.
Tai hän halusi verrata itseään minuun, oliko hän minua pyhempi, -
koska hän rukoilee päivässä enemmän kuin minä.
En keksi hyvää syytä, miksi joku kysyy, kuinka paljon toinen rukoilee.
Pohdin sitä, ja Herra kysyi minulta: -
"Paljonko aikaa vietit Jamie-vaimon kanssa eilen?
Olin ollut koko edellisen päivän kotona Jamien kanssa.
Paljonko aikaa? - Koko päivän.
"Pystytkö sanomaan, keskustelitteko 5, 10, 20, 30 vai 60 minuuttia?"
Vastasin: "En. Juttelimme pitkin päivää."
Emme keskustelleet koko päivää mutta olimme yhdessä ja juttelimme.
Herra puhui minulle.
Jos ihminen kutistaa rukousajan 60 tai 30 minuuttiin, -
hänen Jumala-suhteensa on surkea, sillä Hän on kanssamme koko ajan.
Hän ei ikinä jätä eikä hylkää meitä. Hän on aina kanssamme.
Kuinka voisi puhua Hänelle vain muutaman hetken -
ja unohtaa Hänet loppupäiväksi?
Jumala-suhdetta voi verrata siihen, kun vietin päivän Jamien kanssa.
Tiesimme, mitä toinen oli tekemässä. Juttelimme ja vietimme aikaa yhdessä.
Olimme tietoisia toisistamme. Rukous on samanlaista.
Puhun Herralle jatkuvasti. Kun nukun, näen unta Herrasta ja rukoilen.
Kun herään tai käännyn yöllä, puhun Herralle.
Rukoilen herätessäni ja nukkumaan mennessäni. Puhun Hänelle alati.
1. Tess. 5:17:ssä sanotaan: "Rukoilkaa lakkaamatta."
Sitä voi soveltaa monellakin tavalla.
Yksi tapa on olla Herran kanssa jatkuvassa yhteydessä.
Minusta on vaarallista, jos joku sanoo rukoilevansa tunnin päivässä.
Yhteyden Jumalaan pitäisi olla jatkuvaa.
Jotkut rukoilevat tunnin. He keskittyvät Herraan, puhuvat Herrasta ja Herralle.
Mutta lopun päivää he katsovat televisiota. Se murehduttaa Herraa.
Se ei ole hyväksi ihmiselle. Jos hän rukoilisi sen ajan, -
hän ei katsoisi niitä ohjelmia.
Hän ei sanoisi asioita, joita hän sanoo. Ei kävisi paikoissa, joissa hän käy.
Ei puhuisi ihmisistä, niin kuin puhuu.
Jotkut viettävät osan päivästä Jumalan seurassa -
ja lopun päivää puuhastelevat omiaan.
Luulevat sen pienen hetken nojalla, että Jumala-suhde on kunnossa.
Tämä teksti on sitä vastaan.
Ei pidä rukoilla siksi, että voi kysyä muilta, paljonko he rukoilevat, -
ja pitää itseään parempana.
Jos mielenlaatu on sellainen, rukouselämä mättää.
Se ei siunaa eikä kosketa Jumalaa. Jumala ei yhdy sellaiseen.
Tähän liittyy paljon uskonnollista roskaa.
Matt. 6:7: "Ja kun rukoilette, niin älkää tyhjiä hokeko niinkuin pakanat, -
jotka luulevat, että heitä heidän monisanaisuutensa tähden kuullaan."
Ei siis pidä hokea tyhjiä. Älkää hokeko samaa yhä uudelleen.
Sitä voisi verrata niihin, jotka lausuvat litanian rukouksia, -
Isä meidän, Ave Maria ja muita.
Isä meidän -rukous tulee tässä seuraavana.
Jotkut vain lausuvat ne kuin mantran ja luulevat, -
että se on yhteyttä Herraan. Se ei ole.
Olen ollut kokouksissa, jossa demonit näyttäytyvät.
Ajan niitä pois. Tapahtuu kummia juttuja.
Jotkut pelästyvät sitä. Kerran vieressäni oli eräs nainen.
Kun demoni näyttäytyi, hän pelästyi ja alkoi papattaa Isä meidän -rukousta.
Sanat tulivat hänestä ulos sarjatulena.
Hän toisti rukousta niin nopeasti kuin ikinä pystyi. Käskin hänen lopettaa.
Hän tuohtui. "Minä toistan Isä meidän -rukousta!"
Hän toimi pelosta, ei sydämestään.
1. Kor. 13:ssa sanotaan, että vaikka jakelisi kaiken omaisuutensa köyhille -
ja antaisi ruumiinsa poltettavaksi, -
mutta vaikutin ei ole rakkaus, se ei hyödytä mitään.
Motiivi teon takana on tärkeämpi kuin itse teko.
1. Kor. 13:1: "Vaikka minä puhuisin ihmisten ja enkelien kielillä, -
mutta minulla ei olisi rakkautta, -
olisin minä vain helisevä vaski tai kilisevä kulkunen."
Ellei vaikutin ole rakkaus, teot eivät hyödytä mitään.
Jos toistaa Isä meidän -rukousta mutta sydän on pelkoa täynnä, -
motiivi sanojen takana on tärkeämpi kuin sanat.
Jotkut vain toistavat rukouksia. Heillä on mantroja ja rukousnauhoja.
On tietyt rukousrituaalit sunnuntaisin. He lukevat kirjoitettuja rukouksia.
Jeesus opettaa juuri sitä vastaan.
"..älkää tyhjiä hokeko niinkuin pakanat..."
Pakanat lausuvat mantroja.
He hokevat samaa yhä uudelleen ja luulevat sen tekevän heistä pyhiä.
Se tekee heistä vain lihallisia ja ulkokullattuja.
Tiedän, ettei tämä ole monien mieleen, -
mutta ennen kuin voi laskea lujan perustuksen, -
täytyy murskata ja purkaa vanha. Luen Jeesuksen sanoja.
Jeesus eli uskonnollisessa kulttuurissa.
Uskonnolliset juutalaiset olivat täysiä ulkokullattuja.
He toitottivat torvea, rukoilivat katujen kulmissa ja muuta.
Heillä oli raamatunlausekotelot, jotka he sitoivat otsalleen.
Kotelossa he säilyttivät raamatunjakeita, -
jotta opetus olisi jatkuvasti heidän silmiensä edessä.
Taustalla oli 5. Moos. 6, jossa sanotaan, -
että sanat täytyy pitää silmien edessä päivin ja öin.
Heillä oli nämä kotelot ja muuta.
Oli kaikenlaista ohjemaa, mutta se oli silkkaa uskonnollisuutta.
Se ei ollut aitoa. Jumala inhosi sitä. Inhoaa edelleen.
Monien rukous on silkkaa uskonnollisuutta.
Et puhu Jumalalle sydämestäsi.
He luulevat, että heitä kuullaan monisanaisuuden tähden.
Rukouksen pituus ei ole tärkeä.
Tunnin rukoileva ei ole parempi kuin se, joka rukoilee minuutin.
Parhaat rukoukset ovat sellaisia kuten "Auta!" Se on mahtava rukous.
"Jumala, auta!" Suurenmoinen rukous.
Jeesuksen rukoukset olivat lyhyitä: "Tule terveeksi!"
Hän sanoi merelle: "Vaikene!"
Yksi tai kaksi sanaa.
Hän ei rukoillut pitkiä rukouksia. On vain kaksi pitkää rukousta.
Kertomuksia on useampia, koska evankeliumeja on neljä.
Mutta kaksi erillistä kertaa Jeesus rukoili koko yön.
Toinen oli ennen 12 opetuslapsen valitsemista.
Hän uskoakseni pyysi viisautta ja johdatusta valintoihin.
Kaksi kertaa hän rukoili koko yön.
Toisinaan Hän meni myös vuorelle rukoilemaan.
Valtaosa Hänen rukouksistaan oli kuitenkin lyhyitä.
Hän sanoi ulkokullattujen luulevan, -
että heitä kuullaan monisanaisuuden tähden.
Se on väärä luulo.
Kristus-ruumiissa elää tänäkin päivänä tuo sama farisealainen mielenlaatu, -
että rukouksen pituus ratkaisee ja se, rukoileeko kaanaan kielellä.
Ja millä tavalla lausuu tietyt sanat.
Se ei merkitse Jumalalle mitään.
Ihmisten taputus olalle, hymy ja nyökkäys, koska olet niin pyhä, -
on ainoa palkkasi. Et saa muuta.
Se ei luo yhteyttä Jumalaan.
Jumala tahtoo mieluummin, että olet aito suhteessa Häneen.
Aloitin palvelutyöni Pritchettissä Coloradossa.
Palvelin maanviljelijöitä ja tilallisia. Valtaosa ei ikinä käynyt kirkossa.
Yksi syy oli, ettei heitä kiinnostanut ulkokullattujen seura.
Mutta he olivat hyviä ihmisiä. Monet uudestisyntyneitä.
Rakastin heitä. He olivat teeskentelemättömiä.
He olivat aitoja. Se oli mahtavaa. Viihdyin siellä tosi hyvin.
Uskon, että Jumalankin mieleen on enemmän sellainen -
kuin pynttäytynyt kirkkoväki, joka kyllä osaa lausua oikeat sanat -
mutta heidän sydämensä on kaukana Jumalasta.
Jumala näkee sydämen. 1. Sam. 16:7.
Jumala kyllä tietää, jos me teeskentelemme.
Nämä raamatunkohdat sanovat: -
Älkää olko ulkokullattuja. Olkaa aitoja Jumalan suuntaan.
Sait uuden hengen, kun synnyit uudesti. Se on vanhurskas ja pyhä.
Ef. 1:13:n mukaan teihin pantiin heti Pyhän Hengen sinetti.
Pyhä Henki sulki sisäänsä täydellisen, uudestisyntyneen henkesi.
Jos olet sitoutunut Jumalaan ja seuraat Häntä, olet menestys.
Olet menestys, vaikka sinut on myyty orjaksi tai vangittu valheen nojalla.
Jumala rakastaa sinua.
Hän on mieltynyt sinuun enemmän kuin voi tietää.
Minulla ei ollut enää syytä olla sairas, kärsiä kivusta -
eikä pelätä.
Luulin, etten kelpaa. Etten saa kaikkea anteeksi.
Sitten katsoin Andrew Wommackin opetuksia.
Sarja Jumalan todellisesta luonteesta muutti elämäni.
Tahdon kiittää Andrew Wommackia saarnoista.
Hän on siunaus maailmalle.
MUUTOS, UUDISTUS, UUSI VAIHE
TULE KUMPPANIKSI
Tule keskukseemme Woodland Parkiin Coloradoon.
Kutsun keskustamme pyhäköksi.
Meillä on pitkäperjantain jumalanpalvelus 3.4.2015.
Sunnuntaiaamuna 5.4. on auringonnousun jumalanpalvelus.
Pitkäperjantain tilaisuus alkaa iltaseitsemältä.
Sunnuntainakin aloitamme seitsemältä mutta aamulla.
Viime vuonna oli tosi mahtavaa.
Mukana oli maailman parhaita ylistyksenjohtajia.
Kutsun sinut mukaan juhlimaan Herran ylösnousemusta -
pitkänäperjantaina ja pääsiäissunnuntaina 3. ja 5.4.2015.
Andrew'n koko opetussarja rukouksesta on taltioitu CD-levynä.
Voit tilata opetuksen myös DVD-levynä.
Saat ne haluamasi suuruista rahalahjaa vastaan.
"Tie toimivaan rukoukseen" -kirjaa voi tilata TV7 Kaupasta.
Saatavana on myös englanninkielinen työkirja, -
joka sopii pienryhmille, pyhäkouluihin ja itsenäiseen opiskeluun.
Työkirja sisältää koko opetuksen.
Lisäksi voit tulostaa opetuksen rungon ja raamatunkohdat -
työkirjan mukana tulevalta CD-levyltä.
Saat sen haluamasi suuruista rahalahjaa vastaan.
Sarjaa voi myös katsella ilmaiseksi kotisivuiltamme.
Mene osoitteeseen www.awmi.net ja valitse Today's TV Offer.
Näet eri tapoja katsella opetusta.
Sarjan ensimmäisen osan nimi on "Ulkokultaiset rukoilevat mielellään".
Soita tai kirjoita. Saat CD:n haluamasi suuruista rahalahjaa vastaan.
Rohkaisemme kaikkia antamaan, mutta jos sinulla ei ole varaa, -
saat ykkösosan ilmaiseksi.
Voit tilata materiaaleja luottokortilla nettisivujemme kautta.
Voit tilata materiaaleja puhelimitse arkisin klo 4:30―21:30 (MST).
Palvelunumeromme näkyy ruudulla.
Jos linjat ovat varattuja, -
materiaaleja voi tilata myös kotisivuiltamme.
Voit myös kirjoittaa meille.
Kiitämme lahjastasi! Toivomme kuulevamme sinusta jo tänään.
Tässä tietoja tulevista kokouksista.
Tule tapaamaan Andrew'ta.
Huhtikuussa hän puhuu Woodland Parkissa Coloradossa -
pitkänäperjantaina ja pääsiäissunnuntaina.
Hän puhuu myös Orlandossa ja pääkaupunki Washingtonissa.
Toukokuussa hän puhuu Broken Arrow'ssa, Englannissa ja Puolassa.
Kesäkuussa hän on mukana Charis-koulun bisneskonferenssissa -
sekä Pittsburghissa, Ypsilantissa, Torontossa -
ja jälleen Woodland Parkissa kesän raamattukonferenssissa.
Katso kotisivuiltamme, milloin Andrew vierailee lähiseudullasi.
Suomennos: Marianne Tenetz